Björk handtekinBjörk Vilhelmsdóttir hefur að undanförnu dvalið í Palestínu og veitt verndandi viðveru til hjálpar Palestínumönnum við dagleg störf . Myndin hér að ofan er frá 17. október en þá rak ísraelsk lögregla Björk og aðra sjálfboðaliða í burtu af akri palestínsks bónda . Mynd : Úr einkasafni Tvær íslenskar konur , Björk Vilhelmsdóttir , fyrrverandi borgarfulltrúi , og Tinna Eyberg , voru í morgun handteknar af ísraelskum yfirvöldum í þorpinu Burin á Vesturbakkanum í Palestínu . Þær Björk og Tinna voru við ólífutínslu í þorpinu á vegum Alþjóða friðarstarfs kvenna í Palestínu . Ásamt þeim voru tvær franskar konur , sem einnig voru á svæðinu sem sjálboðaliðar , handteknir . Sveinn Rúnar Hauksson , læknir og eignmaður Bjarkar , greindi frá þessu í morgun á Facebook . Þær Björk og Tinna voru handteknar á níunda tímanum að íslenskum tíma og hringdi Björk sjálf í Svein Rúnar til að segja honum frá stöðu mála . „ Ég hef ekki heyrt í henni aftur , ég hef líka ekki reynt því ég vildi ekki trufla . Hún hefur þurft að heyra í ýmsum líka ef tækifæri hefur gefist , borgaraþjónustu utanríkisráðuneytisins og konsúl okkar Íslendinga á svæðinu , “ sagði Sveinn Rúnar í samtali við Stundina . Þess ber að geta að Björk svaraði ekki þegar Stundin reyndi að hringja í hana í morgun . Björk og Tinna hafa verið í Palestínu til að veita það sem kallað er verndandi viðveru , það er að vera til staðar og aðstoða íbúa Palestínu á þeim svæðum þar sem gera má ráð fyrir afskiptum ísraelskra yfirvalda eða ísraelskra landtökumanna . Þær hafa aðstoðað við olífutínslu og á dögunum urðu þær meðal annars vitni að alvarlegu ofbeldi ísraelskra landtökumanna á hendur Palestínumönnum , í nágrenni landtökubyggðarinnar Yitzhar . Þar var bæði kveikt í olífutrjám svo yfir þúsund þeirra eyðilögðust í eldinum og einnig var ráðist á fólk sem var við ólífutínslu . „ Þetta eru engir mömmustrákar svo sem og við höfum lent í því að vera sett í niðurlægjandi aðstæður og setið undir hótunum “ Sveinn Rúnar segir að það hafi kannski verið viðbúið að eitthvað af þessu tagi myndi koma upp enda ísraelsk yfirvöld , herinn og landamæralögreglan með mikla viðveru á svæðinu og hafi áður haft afskipti af sjálfboðaliðunum og Palestínumönnum . „ Í þessu tilviki er aðaláhyggjuefnið hvort að þær hafi aðeins verið teknar í hald eða hvort að þær hafi verið formlega handteknar , sem gæti leitt til málatilbúnaðar og brottvikningar frá Ísrael . Það hefur ítrekað komið fyrir konur úr þessum hópi . “ Sveinn Rúnar segir að Björk hafi borið sig vel og hún hafi verið í á leið inn til Ariel , landtökuborgar á hertekna svæðinu á Vesturbakkanum . „ Þetta eru engir mömmustrákar svo sem og við höfum lent í því að vera sett í niðurlægjandi aðstæður og setið undir hótunum . Ég hef ekki svo miklar áhyggjur af því að hún verði beitt ofbeldi en mögulega mun hún sitja undir einhvers konar hótunum . En hún er sterk og stendur undir því . “